*Službeni glasnik*

*Općine Šodolovci*

Godina XX Šodolovci, 24. listopada 2017. Broj 5

**SADRŽAJ**

***AKTI OPĆINSKOG VIJEĆA:***

**1. Zaključak o usvajanju zapisnika sa 2. sjednice Općinskog vijeća Općine Šodolovci**

**2. Zaključak o usvajanju Nacrta Izvješća o obavljenoj reviziji učinkovitosti gospodarenja poljoprivrednim zemljištem u vlasništvu Republike Hrvatske na području Osječko- baranjske županije**

**3. Zaključak o usvajanju izvješća o radu NK Palača za 2016. godinu**

**4. Zaključak o usvajanju Obavijesti o namjeri početka postupka davanja koncesije za javnu uslugu prikupljanja, odvoza i odlaganja miješanog komunalnog otpada s područja Općine Šodolovci**

**5. Zaključak o prihvaćanju zamolbe za pomoći/donacijom pri kupnji laptopa**

***AKTI OPĆINSKOG NAČELNIKA:***

**1. Odluka o imenovanju savjetnika za pitanja iz djelokruga jedinica lokalne samouprave**

**2. Odluka o osnivanju i imenovanju načelnika, zamjenika načelnika i članova stožera civilne zaštite Općine Šodolovci**

**3. Odluka o osnivanju i imenovanju Savjeta za zaštitu potrošača javnih usluga**

Na temelju članka 31. Statuta Općine Šodolovci, Općinsko vijeće Općine Šodolovci na 3. sjednici održanoj dana 20. listopada 2017. godine donosi

**ZAKLJUČAK**

**o usvajanju zapisnika sa 2. sjednice Općinskog vijeća**

**Općine Šodolovci**

Članak 1.

Usvaja se Zapisnik sa 2. sjednice vijeća Općine Šodolovci, održane 28. srpnja 2017. godine.

Članak 2.

Ovaj Zaključak objavit će se u „Službenom glasniku Općine Šodolovci“.

KLASA: 021-05/17-01/

URBROJ: 2121/11-17-1

Šodolovci, 20. listopada 2017. PREDSJEDNIK OPĆINSKOG VIJEĆA:

Tomislav Starčević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 31. Statuta Općine Šodolovci („Službeni glasnik Općine Šodolovci“ br. 3/09), Općinsko vijeće Općine Šodolovci na 3. sjednici održanoj dana 20. listopada 2017. godine donijelo je

**Z A K LJ U Č A K**

**o usvajanju nacrta Izvješća o obavljenoj reviziji učinkovitosti gospodarenja poljoprivrednim zemljištem u vlasništvu Republike Hrvatske na području Osječko-baranjske županije**

I

Općinsko vijeće Općine Šodolovci usvaja nacrt Izvješće o obavljenoj reviziji učinkovitosti gospodarenja poljoprivrednim zemljištem u vlasništvu Republike Hrvatske na području Osječko-baranjske županije, Državnog ureda za reviziju, Područni ured Osijek iz listopada 2017. godine.

II

Ovaj Zaključak bit će objavljen u „Službenom glasniku Općine Šodolovci“

Klasa: 470-06/17-01/1

Urbroj: 2121/11-17-6

Šodolovci, 20. listopada 2017. PREDSJEDNIK OPĆINSKOG VIJEĆA:

Tomislav Starčević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 31. Statuta Općine Šodolovci („službeni glasnik Općine Šodolovci“ broj 3/09, 2/13 i 7/16), Općinsko vijeće Općine Šodolovci na 3. sjednici održanoj dana 20. listopada 2017.godine donosi

**ZAKLJUČAK**

**o prihvaćanju izvješća o radu NK Palača**

**u 2016. godini**

Članak 1.

Prihvaća se izvješće o radu i financijski izvještaj NK Palača za 2016. godinu.

Članak 2.

Ovaj zaključak objavit će se u „Službenom glasniku Općine Šodolovci“.

KLASA: 021-05/17-01/

URBROJ: 2121/11-17-

Šodolovci, 20. listopada 2017. PREDSJEDNIK OPĆINSKOG VIJEĆA:

Tomislav Starčević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 31. Statuta općine Šodolovci („službeni glasnik općine Šodolovci“ broj 3/09 i 2/13) Općinsko vijeće općine Šodolovci na svojoj 3. sjednici održanoj dana 20. listopada 2017. godine donosi

**ZAKLJUČAK**

**o usvajanju Obavijesti o namjeri postupka davanja koncesije za javnu uslugu prikupljanja, odvoza i odlaganja miješanog komunalnog otpada s područja Općine Šodolovci**

Članak 1.

Prihvaća se Obavijest o namjeri početka postupka davanja koncesije za javnu uslugu prikupljanja, odvoza i odlaganja miješanog komunalnog otpada s područja Općine Šodolovci.

Članak 2.

Općinsko vijeće ovlašćuje Jedinstveni upravni odjel za izradu Analize davanja koncesije za obavljanje javne usluge prikupljanja, odvoza i odlaganja miješanog komunalnog otpada s područja Općine Šodolovci koja će se podnijeti Općinskom načelniku na uvid i odobrenje.

Članak 3.

Ovaj Zaključak objavit će se u “službenom glasniku općine Šodolovci“ i stupa na snagu osam dana od dana objave.

KLASA: 363-02/17-01/8

URBROJ: 2121/11-17-2

Šodolovci, 20. listopada 2017. PREDSJEDNIK OPĆINSKOG VIJEĆA:

Tomislav Starčević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 31. Statuta Općine Šodolovci („Službeni glasnik Općine Šodolovci“ broj 3/09, 2/13 i 7/16) i Zamolbe za donacijom od 25.09.2017. godine Općinsko vijeće Općine Šodolovci na 3. sjednici održanoj dana 20. listopada 2017. godine donosi

**ZAKLJUČAK**

**o prihvaćanju zamolbe za pomoć/donaciju pri kupnji laptopa**

I

Prihvaća se Zamolba Srđana Kaštropil od 25.09.2017. godine za pomoć pri kupnji laptopa a temeljem obavijesti o izvrsnom uspjehu postignutom na državnom natjecanju iz povijesti za srednje škole te osvojenom visokom 7. mjestu od preko 1000 natjecatelja.

II

Općina Šodolovci kupit će laptop iz sredstava Općinskog Proračuna za tekuću godinu zbog već gore navedenih razloga i postignutog uspjeha te izrazito teških materijalnih uvjeta.

III

Na temelju ovog zaključka Jedinstveni upravni odjel Općine Šodolovci prikupit će ponude za kupnju laptopa u visini do 3.000,00 kuna te obaviti sve potrebne radnje za dovršetak postupka.

KLASA: 402-10/17-01/3

URBROJ: 2121/11-17-2

Šodolovci, 20. listopada 2017. PREDSJEDNIK OPĆINSKOG VIJEĆA:

Tomislav Starčević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temeljem članka 46. Statuta Općine Šodolovci („službeni glasnik Općine Šodolovci“ broj 3/09, 2/13 i 7/16) Općinski načelnik Općine Šodolovci donosi

ODLUKU

o imenovanju savjetnika za pitanja iz djelokruga jedinica lokalne samouprave

Članak 1.

Ovom Odlukom imenuje se Dragan Crnogorac, mag. edu. politehnike, za savjetnika Općinskom načelniku Općine Šodolovci za pitanja iz djelokruga jedinica lokalne samouprave.

Članak 2.

Savjetnik iz članka 1. ove Odluke obavljat će savjetničke poslove Općinskom načelniku za sljedeća područja:

- politička pitanja na lokalnoj, regionalnoj i državnoj razini,

- pravna pitanja iz djelokruga jedinica lokalne samouprave,

- druge poslove vezane uz tekuću problematiku u radu općine.

Članak 3.

Savjetnik iz članka 1. ove Odluke obavljat će poslove iz članka 2. volonterski bez naknade.

Članak 4.

Savjetnik iz članka 1. ove Odluke imenuje do isteka mandata Općinskog načelnika ili do opoziva Odluke od strane Općinskog načelnika, odnosno otkaza iste od strane imenovanoga Savjetnika.

Članak 5.

Ova Odluka objavit će se u „službenom glasniku Općine Šodolovci“ a stupa na snagu danom donošenja.

KLASA: 022-06/17-01/1

URBROJ: 2121/11-17-1

Šodolovci 30. kolovoza 2017. godine OPĆINSKI NAČELNIK:

Dipl. ing. Mile Zlokapa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 24. stavak 1. Zakona o sustavu civilne zaštite (“Narodne novine “ broj 82/15) i članka 6. stavak 1. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj 37/16), članka 46. Statuta Općine Šodolovci (“Službeni glasnik Općine Šodolovci” broj 3/09, 2/13 I 7/16) Općinski načelnik Općine Šodolovci dana 26. lipnja 2017. godine donosi

**ODLUKU**

**o osnivanju i imenovanju načelnika, zamjenika načelnika i članova**

**Stožera civilne zaštite Općine Šodolovci**

**Članak 1**.

Ovom odlukom se osniva stožer civilne zaštite Općine Šodolovci s imenovanim članovima stožera, od kojih se dio imenuje po dužnosti, i to: predstavnici službi koji se civilnom zaštitom bave kao redovnom djelatnošću, djelatnici temeljnih operativnih snaga civilne zaštite:

- Predstavnik vatrogastva,

- Predstavnik DUZS-a, Područnog ureda za zaštitu i spašavanje Osijek

- Predstavnik policijske uprave Osijek, policijske postaje Đakovo

- Predstavnik Gorske službe spašavanja

- Predstavnik Crvenog križa

- Predstavnik zdravstvene ustanove.

**Članak 2**.

Stožer civilne zaštite Općine Šodolovci osniva se kao stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

**Članak 3**.

U Stožer civilne zaštite Općine Šodolovci imenuju se:

1. Stjepan Ivić, (zamjenik načelnika Općine Šodolovci), Načelnik stožera

2. Dragan Zorić, (zamjenik načelnika Općine Šodolovci), Zamjenik načelnika stožera

3. Lazar Telenta, (predsjednik DVD-a Silaš), član stožera

4. Radoslav Grubišić, (predstavnik Vatrogasne zajednice Osijek), član stožera

5. Ivan Rendulić (predstavnik DUZS -a Osijek), član stožera

6. Velibor Vojnović, (predstavnik policijske postaje Đakovo), član stožera

7. Josip Diklić, (predstavnik HGSS-a), član stožera

8. Martina Hećimović, (predstavnik Crvenog križa, djelatnica GDCK Osijek), član

stožera

9. Branka Franjić, (predstavnik zdravstvene ustanove, ordinacija opće medicine), član

stožera

**Članak 4.**

Pozivanje i aktiviranje stožera civilne zaštite nalaže načelnik stožera, a provodi se prema planovima djelovanja civilne zaštite.

**Članak 5.**

Radom stožera civilne zaštite rukovodi načelnik stožera, u slučaju spriječenosti načelnika zamjenjuje ga njegov zamjenik. Kada se proglasi velika nesreća rukovođenje preuzima načelnik općine (izvršno tijelo jedinice lokalne samouprave).

**Članak 6.**

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnostima nastanka velike nesreće i katastrofe, razvija plan djelovanja sustava civilne zaštite na području Općine Šodolovci, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

**Članak 7.**

JUO Općine Šodolovci obavlja administrativne i tehničke poslove za stožer civilne zaštite, te im osigurava uvjete za rad.

**Članak 8.**

Stupanjem na snagu ove Odluke prestaje važiti Odluka o imenovanju Stožera zaštite i spašavanja Općine Šodolovci (KLASA: 810-06/14-01/2, URBROJ: 2121/11-14-1) od 14.04.2014. godine.

**Članak 9.**

Ova odluka stupa na snagu danom donošenja, a objavit će se u „Službenom glasniku Općine Šodolovci“.

KLASA: 810-06/17-01/1

URBROJ: 2121/11-17-14

Šodolovci, 26.06.2017.

OPĆINSKI NAČELNIK:

Dipl. ing. Mile Zlokapa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 25. stavak 2. Zakona o zaštiti potrošača („Narodne novine“ broj 41/14, 110/15) i članka 46. Statuta Općine Šodolovci („službeni glasnik Općine Šodolovci“ broj 3/09, 2/13 i 7/16) Općinski načelnik Općine Šodolovci dana 24. listopada 2017. godine, donosi

**ODLUKU**

**o osnivanju i imenovanju Savjeta za zaštitu potrošača javnih usluga**

**Općine Šodolovci**

Članak 1.

Ovom Odlukom osniva se i imenuje Savjet za zaštitu potrošača javnih usluga Općine Šodolovci (u daljnjem tekstu: Savjet) kao savjetodavno tijelo Općinskog načelnika Općine Šodolovci.

Članak 2.

Savjet ima predsjednika i dva člana, a čine ga:

- jedan (1) predstavnik Općinskog vijeća Općine Šodolovci,

- jedan (1) predstavnik izvršnog tijela Općine Šodolovci,

- jedan (1) predstavnik udruge za zaštitu potrošača.

Članak 3.

U Savjet za zaštitu potrošača javnih usluga Općine Šodolovci imenuju se:

1. Đurđica Ratković, predstavnica Općinskog vijeća Općine Šodolovci- za predsjednika,

2. Dragan Zorić, zamjenik općinskog načelnika Općine Šodolovci- za člana,

3. Anamarija Krišto, centar za edukaciju i informiranje potrošača- za člana.

Članak 4.

Članovi Savjeta imenuju se na vrijeme od četiri (4) godine.

Članak 5.

Savjet za zaštitu potrošača javnih usluga Općine Šodolovci:

- prati ukupno stanje cijena javnih usluga na području Općine Šodolovci,

- predlaže Općinskom načelniku mjere za unapređenje uvjeta i načina korištenja javnih usluga na području Općine Šodolovci,

- razmatra i očituje se o pružanju i cijeni javnih usluga koje se pružaju potrošačima, sukladno Zakonu o zaštiti potrošača,

- razmatra i očituje se o prijedlozima akata koji imaju izravan ili neizravan utjecaj na obveze i prava potrošača javnih usluga,

- obavlja i druge poslove u vezi s zaštitom potrošača glede utvrđivanja cijena javnih usluga, s ciljem poboljšanja uočenih nepravilnosti.

Članak 6.

Savjet radi na sjednicama. O radu sjednice vodi se zapisnik.

Sjednicu saziva predsjednik.

Savjet ože održati sjednicu ako je sjednici nazočna većina članova savjeta.

Odluke iz svog djelokruga Savjet donosi javnim glasovanjem ako je sjednici nazočna većina svih članova Savjeta.

Akte koje donosi Savjet potpisuje predsjednik Savjeta.

Predsjednik Savjeta može, po svojoj ocjeni, pozvati na sjednicu i osobe koje mogu doprinijeti u radu Savjeta, ali bez prava odlučivanja.

Sjednicu saziva predsjednik prema potrebi, a dužan ju je sazvati u roku od tri (3) dana nakon što to zatraži većina članova Savjeta.

Članak 7.

Savjet ne može samostalno istupati u javnosti već samo putem Općinskog načelnika.

Članak 8.

Predsjednik i članovi Savjeta imaju pravo na naknadu za sudjelovanje u radu Savjeta, u visini stvarno nastalih troškova prisustvovanja sjednicama, po ispostavljenom zahtjevu.

O zahtjevu za naknadu troškova za sudjelovanje na sjednicama Savjeta odluku donosi Općinski načelnik Općine Šodolovci.

Članak 9.

Administrativne poslove za Savjet obavlja Jedinstveni upravni odjel Općine Šodolovci.

Članak 10.

Ova Odluka stupa na snagu danom donošenja a objavit će se u „službenom glasniku Općine Šodolovci“.

KLASA: 023-08/17-01/1

URBROJ: 2121/11-17-5

Šodolovci, 24. listopada 2017. OPĆINSKI NAČELNIK:

dipl. ing. Mile Zlokapa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_